**ДОГОВОР № ……../2020 г.**

**ЗА ВЪЗЛАГАНЕ НА ОБЩЕСТВЕНА ПОРЪЧКА ЗА ДОСТАВКА**

**(за обособени позиции № 1, № 2 и № 3)**

Днес, …………….. г. в гр. София, между:

**1.** [**СОФИЙСКИ РАЙОНЕН СЪД**](http://62.204.151.18/isearch.aspx?query=9+0+D1CED4C8C9D1CAC820D0C0C9CECDC5CD20D1DAC4+1+50), със седалище, гр. София, бул. „Ген. Д. М. Скобелев” № 23, БУЛСТАТ BG 831462482, представляван от Александър Ангелов –административен ръководител и председател на СРС и Ангелина Паунова – главен счетоводител, наричано по-долу за краткост **ВЪЗЛОЖИТЕЛ** от една страна

и

**2.** „………………“ …………., със седалище и адрес на управление: гр. ………………………………………………, ЕИК ……………………… и ДДС номер ………………………….., представлявано от ……………………………………, в качеството на ……………………, наричано за краткост **Изпълнител**, от друга страна,

(Възложителят и Изпълнителят наричани заедно „Страните“, а всеки от тях поотделно „Страна“),

на основание чл.112, ал.1 ЗОП и във връзка с влязло в сила Решение № ………/…..............2020 г. на Възложителя за класиране на участниците и определяне на изпълнител на обществена поръчка с предмет: „Доставка на хартия, канцеларски материали и консумативи за принтери, копирни машини и факс апарати за нуждите на Софийски районен съд, по три обособени позиции: по обособена позиция ………., открита с Решение № 2/….02.2020 г. на административния ръководител на СРС, се сключи настоящият договор за възлагане на обществена поръчка (**Договора**/**Договорът**) за следното:

**I. ПРЕДМЕТ НА ДОГОВОРА**

**Чл. 1.** **(1)** **ВъзложителяТ** възлага, а **ИЗПЪЛНИТЕЛЯТ** приема да извършва, срещу възнаграждение и при условията на този **Договор**, периодични доставки на ……………………….. (*хартия /* *канцеларски материали / консумативи за офис техника) (попълва се вида на материалите/консумативите по съответната позиция, за която участникът е избран за изпълнител*) за нуждите на СРС, представляващи обособена позиция ……., съобразно Техническата спецификация на **ВЪЗЛОЖИТЕЛЯ** по обособената позиция, Предложението за изпълнение на поръчката на **ИЗПЪЛНИТЕЛЯ** и Ценовото предложение на **ИЗПЪЛНИТЕЛЯ**, съставляващи съответно Приложения №№ 1, 2 и 3 към този **Договор** и представляващи неразделна част от него.

**(2)** Качеството на стоките по чл. 1 следва да отговаря на техническите параметри, описани в Предложението за изпълнение на поръчката на **ИЗПЪЛНИТЕЛЯ-**Приложение № 2 към настоящия договор**.**

**Чл.2. (1)** Доставките се извършват по предварителни заявки от оторизиран служител на възложителя. Страните одобряват типов образец на заявката, който е неразделна част от съдържанието на настоящия договор (Приложение № 4).

**(2)** Количествата по настоящия договор са ориентировъчни, като **ВЪЗЛОЖИТЕЛЯТ** няма задължение да заяви пълният им обем, за срока на действие на договора. Посоченото количество служи за информация на участниците за очакваното потребление на възложителя.

**(3)** По време на изпълнението на договора, **ВЪЗЛОЖИТЕЛЯТ** има право да заменя едни видове ……………………….. (*хартия /* *канцеларски материали / консумативи за офис техника) (попълва се вида на материалите/консумативите по съответната позиция, за която участникът е избран за изпълнител*) с други, включени в Приложение № 2, в рамките на общата стойност на договора.

**(4)** **ВЪЗЛОЖИТЕЛЯТ** си запазва правото да поръчва ………… (*хартия /* *канцеларски материали / консумативи за офис техника)* *(попълва се вида на материалите/консумативите по съответната позиция, за която участникът е избран за изпълнител)* извън включените в Техническата спецификация по обособената позиция артикули.

**II. СРОК НА ДОГОВОРА**

**Чл. 3. (1)** Настоящият договор се сключва за 24 (двадесет и четири) месеца или до достигане на максимално определената прогнозна стойност на обособената позиция, за която е сключен („Стойност на договора“), от …………………….. (…………) лева без ДДС, в зависимост от това кое от двете обстоятелства настъпи първо.

**(2)** Договорът влиза в сила най-рано на 15.06.2020 г. или на датата, на която е подписан, в случай, че тя е след 15.06.2020 г.

**(3)** В случай, че до изтичане на срока на договора е налице неразходван финансов ресурс по него и възложителят не е сключил друг договор за възлагане на доставките, предмет на настоящия договор, при необходимост чрез „опция“ на основание чл.21, ал.1 ЗОП във връзка с чл.5 ППЗОП, **Възложителят** може да удължи срока на договора, като възложи допълнителни количества от стоките, предмет на поръчката, съответно артикули от представения от изпълнителя каталог до изчерпване на финансовия ресурс, но за не повече от 6 (шест) месеца.

**(4)** При наличието на хипотезата на ал.3, **Възложителят** и **изпълнителят** подписват допълнително споразумение при условията на чл.116, ал.1, т.1 ЗОП преди изтичане на договора.

**(5)** По смисъла на настоящия договор „неизразходван финансов ресурс“ представлява разликата между максимално допустимата стойност на договора и изразходваните финансови средства по договора.

**III. ЦЕНА**

**Чл. 4. (1)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** цената на всяка конкретна доставка при единични цени на видовете артикули, съгласно Ценовото предложение на ИЗПЪЛНИТЕЛЯ и валидни за срока на действие на този договор.

**(2)** Цената на артикулите, предмет на договора е крайна и в нея са включени всички разходи, свързани с окомплектоването и доставката до посочените от **ВЪЗЛОЖИТЕЛЯ** места.

**(3)** При закупуване на ……………………….. (*хартия /* *канцеларски материали / консумативи за офис техника) (попълва се вида на материалите/консумативите по съответната позиция, за която участникът е избран за изпълнител*), неописани в Приложение № 2, **ВЪЗЛОЖИТЕЛЯТ** заплаща съответния артикул по по-благоприятната за него цена – тази, посочена в представената от Изпълнителя ценова листа или тази, посочена в актуалния онлайн каталог на **ИЗПЪЛНИТЕЛЯ**, като и в двата случая цената се преизчислява с договорения процент отстъпка от цената в Приложение № 3, без да се превиши размера на прогнозната стойност на договора.

**ІV. УСЛОВИЯ И НАЧИН НА ПЛАЩАНЕ**

**Чл. 5. (1)** Начин на плащане – по банков път, с платежно нареждане в български лева. Плащането се осъществява по следната банкова сметка на **ИЗПЪЛНИТЕЛЯ**:

Банка: ……………………………………,

IBAN: …………………………….…………….., BIC: ………………….

**(2) ИЗПЪЛНИТЕЛЯТ** издава фактура в оригинал в срок до 3 (три) работни дни от изпълнение на заявената доставка. Изпълнението на доставката сe доказва с приемо-предавателен протокол, подписан от представители на **ВЪЗЛОЖИТЕЛЯ** и **ИЗПЪЛНИТЕЛЯ,** съставен в два еднакви оригинални екземпляра. Страните одобряват типов образец на приемателно-предавателен протокол, който е неразделна част от съдържанието на настоящия договор (Приложение № 5). Към фактурата, **ИЗПЪЛНИТЕЛЯТ** прилага по един екземпляр от всеки от приемо-предавателните протоколи.

**Чл. 6. (1) ВЪЗЛОЖИТЕЛЯТ** заплаща цената на реално доставените стоки в срок до 15 (петнадесет) дни от представена фактура в оригинал, ведно с подписан приемо-предавателен протокол. В случаите на чл.6, ал.3, **ВЪЗЛОЖИТЕЛЯТ** заплаща цената след представяне на фактура от подизпълнителя в оригинал, придружена с приемо-предавателен протокол по чл.14, ал.2, искане от подизпълнителя и становище, от което да е видно дали **ИЗПЪЛНИТЕЛЯТ** оспорва плащанията или част от тях като недължими.

**(2)** **ВЪЗЛОЖИТЕЛЯТ** заплаща единствено действително доставените стоки и количества, отразени в приемо-предавателния протокол по чл.14, ал.1 или ал.2 от договора.

**(3)** Когато **ИЗПЪЛНИТЕЛЯТ** е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя, въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му, заедно със становище, от което да е видно дали оспорва плащанията или част от тях като недължими.

**(4)** **ВЪЗЛОЖИТЕЛЯТ** има право да откаже плащане по ал.1, когато искането за плащане е оспорено, до момента на отстраняване на причината за отказа.

**V. МЯСТО И СРОК НА ИЗПЪЛНЕНИЕ**

**Чл. 7. (1)** Доставката на стоките се извършва на адресите на сградите на **ВЪЗЛОЖИТЕЛЯ** в гр. София, бул. Ген. М. Д. Скобелев“ № 23 и бул. „Цар Борис ІІІ“ 54.

**(2)** Конкретните количества и видове стоки, които следва да се доставят от **ИЗПЪЛНИТЕЛЯ** и мястото на доставка се определят от **ВЪЗЛОЖИТЕЛЯ** с писмена заявка при необходимост. Заплащат се само заявените и доставени количества след получаването им по реда, определен в договора.

**(3)** **ИЗПЪЛНИТЕЛЯТ** се задължава да доставя стоките, предмет на договора, в срок до …………………. (максимум 3 (три) работни дни) от получаването на заявка от **ВЪЗЛОЖИТЕЛЯ.**

**VI. ПРАВА И ЗАДЪЛЖЕНИЯ НА СТРАНИТЕ**

**Чл. 8.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на Изпълнителя**

**Чл. 9.** **ИЗПЪЛНИТЕЛЯТ** има право:

а) да иска от **ВЪЗЛОЖИТЕЛЯ** необходимото съдействие за изпълнение на доставката;

б) да получи договореното възнаграждение при условията на настоящия договор.

**Чл. 10. (1)** **ИЗПЪЛНИТЕЛЯТ** се задължава да:

а) изпълнява задълженията си по настоящия договор качествено и в съответствие с условията и изискванията на **Възложителя** и на Предложението си за изпълнение на поръчката;

б) доставя стоките в уговорените срокове;

в) отговоря за действията на своите служители и работници, както и на подизпълнителите му, като за свои действия;

г) вземе необходимите мерки за отстраняване на допуснатите пропуски при изпълнение на дейности, включени в предмета на договора, за които Възложителя е отправил устна или писмена забележка;

д) уведомява незабавно Възложителя за всички обстоятелства, които възпрепятстват или биха могли да възпрепятстват нормалното изпълнение на този Договор;

е) информира своевременно писмено Възложителя за всички пречки, възникващи в хода на изпълнението на работа, да предложи начин за отстраняването им, като може да поиска от Възложителя указания и/или съдействие за отстраняването им;

ж) информира писмено **Възложителя** в 3 (три) дневен срок от настъпване на промени в статута на фирмата по време на изпълнението на договора.

з) не възлага работата или части от нея на подизпълнители, извън посочените в офертата на Изпълнителя освен в случаите и при условията, предвидени в ЗОП;

и) сключи договор/договори за подизпълнение с посочените в офертата му подизпълнители в срок от 5 (пет) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл.66, ал.2 и 14 ЗОП. Договорите за подизпълнение се адресират и завеждат в деловодството на Възложителя.

**(2)** В случай, че **ИЗПЪЛНИТЕЛЯТ** не е в състояние да достави канцеларски материали, включени в представената от Изпълнителя ценова листа, същият се задължава да достави заместващи стоки с еднакви или по-добри характеристики на включените в представената от Изпълнителя ценова листа или с по-благоприятна за **ВЪЗЛОЖИТЕЛЯ** цена.

**Общи права и задължения на Възложителя**

**Чл. 11. ВЪЗЛОЖИТЕЛЯТ** има право да:

а) оказва контрол при изпълнение на договора;

б) иска от **ИЗПЪЛНИТЕЛЯ** да извършва доставките в срок, без отклонение от договореното и без недостатъци.

в) откаже да приеме доставената стока, в случай, че не съответства на изискванията на **възложителя** и предложението за изпълнение на **ИЗПЪЛНИТЕЛЯ**;

г) дава указания, които са задължителни за Изпълнителя.

**Чл. 12.** **ВЪЗЛОЖИТЕЛЯТ** се задължава:

а) при условията на настоящия договор да заплаща дължимите по договора суми;

б) да подава на **ИЗПЪЛНИТЕЛЯ** заявки за необходимите ……………………………………. (*хартия /* *канцеларски материали / консумативи за офис техника) (попълва се вида на материалите/консумативите по съответната позиция, за която участникът е избран за изпълнител*);

в) да приеме доставката след сверяване на доставените стоки с подадената писмена заявка и установяване на съответствието между заявката (количество, вид, качество) и доставката. За доставените стоки се изготвя приемо- предавателен протокол по чл.14 от Договора.

**VII. ДОСТАВЯНЕ И ПРЕДАВАНЕ НА СТОКИТЕ. ПРЕМИНАВАНЕ НА СОБСТВЕНОСТТА И РИСКА**

**Чл. 13.** **ИЗПЪЛНИТЕЛЯТ** се задължава на свой риск и за своя сметка да достави и предаде стоките на **ВЪЗЛОЖИТЕЛЯ** на посоченото от **ВЪЗЛОЖИТЕЛЯ** в заявката място.

**Чл. 14. (1)** Приемането на стоките по чл. 1 се извършва с подписване на приемно-предавателен протокол на мястото на доставката по чл. 7, ал. 1 от представители на **ВЪЗЛОЖИТЕЛЯ** и **ИЗПЪЛНИТЕЛЯ.**

**(2)** В случаите на чл. 6, ал. 3 от настоящия договор изпълнението на отделния обект от предмета на договора се удостоверява с подписан между **ВЪЗЛОЖИТЕЛЯ** и подизпълнителя, без забележки приемо – предавателен протокол.

**Чл. 15. (1)** **ВЪЗЛОЖИТЕЛЯТ** определя следните длъжностни лица, които да отговарят за пълното и точно изпълнение на договора, в. т.ч. за изготвянето и подаването на заявките по чл.7, ал.2, както и за приемането на стоките и подписването на протоколите по чл.14:

* **………………………………… – …………………………………**

моб.тел.: …………………….., ел.поща……………………………..

* **………………………………… – …………………………………….**

тел.: ……………., моб.тел.: …………….., ел.поща: ………………………………….

**(2)** Oтговорно лице, на което да бъдат изпращани фактурите и оригиналните приемо –предавателни протоколи по чл.14 от договора и което да контролира документално изпълнението на договора:

* **………………………………… – ……………………………**

тел.: ……………., моб.тел.: …………….., ел.поща: ………………………………….

**(3).** **ИЗПЪЛНИТЕЛЯТ** определя следното длъжностно лице, което да отговаря за пълното и точно изпълнение на договора:

* **………………………………… – ……………………………………**

тел.: ……………., моб.тел.: …………….., ел.поща: ………………………………….

* **………………………………… – ……………………………………..**

тел.: ……………., моб.тел.: …………….., ел.поща: ………………………………….

**Чл. 16.** При приемането **длъжностните лица по чл. 15, ал.1** са длъжни да прегледат външния вид и характеристиките на стоките за съответствие с договореното качество, количество и опаковка, в присъствие на представител на **ИЗПЪЛНИТЕЛЯ**.

**Чл. 17.** **(1)** Външни повреди и несъответствия в характеристиките на стоките могат да бъдат основание на **ВЪЗЛОЖИТЕЛЯ** за искане от **ИЗПЪЛНИТЕЛЯ** да замени несъответстващите стоки с такива, отговарящи на всички изисквания, посочени в Приложение № 1 към договора. При констатиране на несъответствия или повреди представителите на страните по чл.15, ал.1 и ал.3 от договора подписват констативен протокол, удостоверяващ несъответствието или недостатъка.

**(2)** **ИЗПЪЛНИТЕЛЯТ** е длъжен да замени за своя сметка некачествена стока или такава, която не съответства на техническата спецификация и техническото предложение, в 3 /три/ дневен срок от получаване на уведомление от **ВЪЗЛОЖИТЕЛЯ**.

**Чл. 18. (1)** Собствеността и рискът от случайно погиване или повреждане на стоките преминават от **ИЗПЪЛНИТЕЛЯ** към **ВЪЗЛОЖИТЕЛЯ** от момента на подписване на приемно-предавателния/те протокол/и по чл.14.

**(2)** Приемането се извършва от **Възложителя** по количество и качество (външен оглед). Входящият контрол се извършва в деня на доставка и се удостоверява с подписването на приемно-предавателен/и протокол/и.

**VІІІ. ГАРАНЦИЯ ЗА ИЗПЪЛНЕНИЕ. НЕУСТОЙКИ**

**Гаранция за изпълнение**

**Чл. 19. (1) ИЗПЪЛНИТЕЛЯТ** представя при подписването на договора гаранция за изпълнението му в размер на 5% (пет на сто) от Общата цена на договора без ДДС, която служи за обезпечаване на изпълнението на задълженията на **ИЗПЪЛНИТЕЛЯ** по договора.

**(2)** Гаранцията се предоставя в една от формите по чл. 111, ал. 5 ЗОП по избор на ИЗПЪЛНИТЕЛЯ.

**(3)** При избор на гаранция парична сума, същата се внасяпо следната банкова сметка на Софийски районен съд:

Централна кооперативна банка, клон „Дондуков”

Банков код (BIC): CECBBGSF**.**

Банкова сметка (IBAN): BG96 CECB 9790 3343 8974 00;

**(4)** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие, са за сметка на **ИЗПЪЛНИТЕЛЯ**.

**(5) ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

**(6)** Когато Изпълнителят представя банкова гаранция се представя оригиналът й, като тя трябва да е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му и/или от гаранцията за обезпечаване на авансовото плащане със срок на валидност за гаранцията за изпълнение - срокът на действие на Договора, плюс 30 (тридесет) дни.

1. Страните се съгласяват, в случай на учредяване на банкова гаранция, тя да съдържа условие, че при получаване на писмено искане (претенция)от **ВЪЗЛОЖИТЕЛЯ**, съдържащо неговата декларация, че Изпълнителят не е изпълнил някое от договорните си задължения или e налице друго основание за задържане на гаранцията за изпълнение, банката се задължава да изплати на Възложителя в срок до 3 (три) работни дни, от датата на получаване на искането претендираната сума, независимо от направените възражения и защита, възникващи във връзка с основните задължения.

2. Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(7) Застраховката, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договораи не може да бъде използвана за обезпечение на неговата отговорност по друг договор. Застрахователната полица следва да съдържа клауза, че ползващото се лице не е обвързано с Общите условия на Застраховката Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличие на основание за това, са за сметка на Изпълнителя.

**(8)** В случай на изменение на Договора, извършено в съответствие с клаузите на същия и приложимото право **ИЗПЪЛНИТЕЛЯТ** се задължава да предприеме необходимите действия за привеждане на гаранцията за изпълнение в съответствие с изменените условия на Договора, в срок до 5 (пет) дни от подписването на допълнителното споразумение за изменението.

**(9)** Действията за привеждане на гаранцията за изпълнение в съответствие с изменените условия на договора могат да включват по избор на **ИЗПЪЛНИТЕЛЯ:**

**1.** Внасяне на допълнителна парична сума по посочената в ал. 3 банкова сметка; и/или

**2.** представяне на документ за изменение на първоначалната банкова гаранция или на нова банкова гаранция, при спазване на изискванията за този вид гаранция, касаещи условия, форма, размер и други посочени в този Договор; и/или

**3.** предоставяне на документ за изменение на първоначалната застраховка или нова застраховка, при спазване на изискванията за този вид гаранция, касаещи условия, форма, размер и други посочени в този Договор.

**Освобождаване и усвояване на гаранцията**

**Чл. 20. (1) ВЪЗЛОЖИТЕЛЯТ** освобождава Гаранцията за изпълнение в срокдо 30 дни след прекратяването на Договора, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 5 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**(3)** В случай на забавено, некачествено, частично или лошо изпълнение, **ВЪЗЛОЖИТЕЛЯТ** може да се удовлетвори от гаранцията до размера на договорената между страните неустойка.

**(4)** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 5 дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора, размерът на Гаранцията за изпълнение да бъде в съответствие с чл. 19 от Договора.

**(5)** Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

**Неустойки**

**Чл. 21. (1)** При неизпълнение на поетите с настоящия договор задължения **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойки, както следва:

**1.** При системно неизпълнение или системно лошо изпълнение на задълженията по договора, сума в размер на 20 (двадесет) % от общата стойност на лошо изпълнените заявки / неизпълнените заявки. Системно лошо изпълнение или системно неизпълнение е налице при подписване на най - малко три констативни протокола за лошо изпълнение или неизпълнение на задълженията по договора по чл. 17 от договора

**2.** При забавено изпълнение на задължения по Договора от страна на Изпълнителя в нарушение на уговорените в този Договор срокове, същият заплаща на Възложителя неустойка в размер на 0,2 (нула цяло и два) % от цената на договора за всеки просрочен ден, но не повече от 10 (десет) %от цената на договора

**(2)** Задържането на гаранцията за изпълнение и изплащането на неустойка не лишава изправната страна по договора от правото да търси обезщетение за вреди и пропуснати ползи над уговорените размери.

**Чл. 22.** При забавено изпълнение на поетите с настоящия договор задължения **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на 0,1 (нула цяло и един) % за всеки ден забава, но не повече от 10 (десет) % от общата стойност на договора.

**ІХ. УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 23.(1)** Настоящият договор се прекратява:

**1.** с изтичане на срока по чл.3 от Договора;

**2.** при достигане на стойността на договора преди изтичането на срока му;

**3.** при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства за това;

**4.** при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

**5.** при условията по чл. 5, ал. 1, т. 3 от Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

**6.** по реда на чл.118, ал.1 ЗОП.

**(2)** Договорът може да бъде прекратен:

**1.** по взаимно съгласие на Страните, изразено в писмена форма;

**2.** когато за Изпълнителя бъде открито производство по несъстоятелност или ликвидация;

**3.** от Възложителя със 7-дневно писмено предизвестие, ако в резултат на обстоятелства, възникнали след сключването му, не е в състояние да изпълни своите задължения. В този случай той не дължи на Изпълнителя неустойка.

**(3)** **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

**1.** забави изпълнението на задълженията си по договора с повече от 10 (десет) работни дни. В този случай **Възложителят** не дължи заплащане на **Изпълнителя** за заявените, но недоставени в срок стоки, както и за извършени от него разходи, с цел изпълнение на писмената заявка по чл.7, ал.2 от настоящия договор;

**2.** не отстрани в срока, определен от **ВЪЗЛОЖИТЕЛЯ**, констатирани недостатъци;

**3.** не изпълни точно някое от задълженията си по договора;

**4.** по време на изпълнение на договора **ИЗПЪЛНИТЕЛЯТ** замени или включи подизпълнител, който не отговаря на условията на чл.66, ал.14 ЗОП или за него не са представени всички документи, които доказват изпълнението на условията по чл. 66, ал.14 ЗОП;

**5.** бъде обявен в неплатежоспособност или когато бъде открита процедура за обявяване в несъстоятелност или ликвидация.

**(4)** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

**1. Възложителят** и **Изпълнителят** съставят констативен протокол за извършената към момента на прекратяване работа и размера на евентуално дължимите плащания;

**2. Изпълнителят** се задължава:

**а)** да преустанови предоставянето на доставките, с изключение на такива, каквито може да бъдат необходими и поискани от **Възложителя**;

**б)** да предаде на **Възложителя** всички справки/отчети, изготвени от него в изпълнение на Договора до датата на прекратяването; и

**в)** да върне на **Възложителя** всички документи и материали, които са собственост на **Възложителя** и са били предоставени на **Изпълнителя** във връзка с предмета на Договора.

**(5)** При предсрочно прекратяване на Договора, **Възложителят** е длъжен да заплати на **Изпълнителя** реално извършените и приети по установения ред доставки.

**X. ОПЦИЯ ЗА ДОПЪЛНИТЕЛНИ ДОСТАВКИ**

**Чл.24. (1)** **Възложителят** си запазва правото да възложи „опция за удължаване срока на договора” за период **до 6 (шест) месеца**, считано от крайния срок на Договора съгласно чл.3, ал.1.

**(2)** „Опция за удължаване срока на договора“ се реализира при наличие на неразходван финансов ресурс по договора към датата на неговото изтичане и при условие, че **възложителят** не е сключил друг договор за възлагане на доставките, предмет на настоящия договор.

**(3)** „Опция за удължаване срока на договора ” се реализира чрез сключването между **Възложителя** и **Изпълнителя** на допълнително споразумение /анекс/ към договора за възлагане на обществена поръчка на основание чл.116, ал.1, т.1 ЗОП. В анекса се посочват наличния финансов ресурс към датата на неговото сключване и срока, за които **Възложителя** удължава действието на договора.

**(4)** За реализиране на допълнително заявената „опция за удължаване срока на договора” са приложими всички условия от настоящия договор.

**ХI.ПОДИЗПЪЛНИТЕЛИ**

*(Разделът се прилага само ако изпълнителят е декларирал в офертата си, че ще ползва подизпълнител/и)*

**Чл. 25. (1)** За извършване на дейностите по договора **ИЗПЪЛНИТЕЛЯТ** има право да наема само подизпълнителите, посочени от него в офертата, въз основа на която е избран за **ИЗПЪЛНИТЕЛ**.

**(2)** Делът от поръчката, който ще бъде възложен на подизпълнителите, не може да бъде различен от посочения в заявлението за участие на **ИЗПЪЛНИТЕЛЯ**.

**(3)** Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

**1.** за новия подизпълнител не са налице основанията за отстраняване в процедурата;

**2**. новият подизпълнител отговаря на критериите за подбор по отношение на дела и вида на дейностите, които ще изпълнява.

При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по ал. 3, в срок до три дни от неговото сключване.

**(4)** Независимо от възможността за използване на подизпълнители отговорността за изпълнение на договора за обществена поръчка е на **ИЗПЪЛНИТЕЛЯ**.

**(5)** В случай че **ВЪЗЛОЖИТЕЛЯТ** установи, че подизпълнител не изпълнява възложените му дейности, съгласно настоящия договор, той има право да изиска от **ИЗПЪЛНИТЕЛЯ** последният незабавно сам да извърши тези работи.

**(6)** Сключването на договор с подизпълнител, който не отговаря на условията на чл.66, ал.14 ЗОП или за него не са представени всички документи, които доказват изпълнението на условията по чл.66, ал.14 ЗОП е основание за едностранно прекратяване на договора от страна на **ВЪЗЛОЖИТЕЛЯ**.

**Чл. 26. (1)** При сключването на договорите с подизпълнителите, посочени в заявлението за участие на **ИЗПЪЛНИТЕЛЯ**, последният е длъжен да създаде условия и гаранции, че:

- приложимите клаузи на договора са задължителни за изпълнение от подизпълнителите;

- действията на подизпълнителите няма да доведат пряко или косвено до неизпълнение на договора;

- при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителите.

**ХІІ. ОБЩИ РАЗПОРЕДБИ**

**Дефинирани понятия и тълкуване**

**Чл. 27. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

**1.** специалните разпоредби имат предимство пред общите разпоредби;

**2.** разпоредбите на Приложенията имат предимство пред разпоредбите на Договора.

**Спазване на приложими норми**

**Чл. 28.** При изпълнението на Договора, Изпълнителят и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение№ 10 към чл. 115 ЗОП.

**Конфиденциалност**

**Чл. 29. (1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**(2)** С изключение на случаите, посочени в ал. 3 от настоящия член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 от ал. 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

**Чл. 30.** Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Публични изявления**

**Чл. 31.** Изпълнителят няма право да дава публични изявления и съобщения, да разкрива или разгласява каквато и да е информация, която е получил във връзка с извършване на доставките, предмет на този Договор, независимо дали е въз основа на данни и материали на Възложителя или на резултати от работата на Изпълнителя, без предварителното писмено съгласие на Възложителя, което съгласие няма да бъде безпричинно отказано или забавено.

**Обработване и защита на лични данни**

**Чл. 32. (1)** Страните се задължават да обработват личните данни, посочени в договора или получени при и по повод изпълнението на договора, в съответствие в принципите на защита на личните данни, заложени в Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните), в частност чрез:

1. ограничаване на обработването на личните данни само до необходимите за изпълнението на договора цели;

2. обработка на личните данни на компютрите и другите технически носители на информация, в съответствие с приетите вътрешни правила от Страните, в които се регламентират мерките за защита на личните данни при обработка.

**(2)** Страните се задължават:

1. да не съхраняват лични данни и да изтриват незабавно личните данни, които са ползвали за нуждите на договора, когато вече не са необходими;

2. да не обработват лични данни, събирани за едни цели, за други цели, без другата страна да е посочила основанието за този вид обработка;

3. да не ползват лични данни, когато естеството на лични данни не изисква това.

**(3)** Всяка страна има право да изисква от другата да събира и обработва личните данни законосъобразно.

**(4)** Страните гарантират, че прилагат подходящи технически и организационни мерки за осигуряване на сигурността на администрираните във връзка с изпълнението на Договора лични данни, включително чрез:

1. псевдонимизация (заличаване на пряката връзка между личните данни и направените на тяхна база аналитични изводи, когато такива се правят);

2. гарантиране на постоянна поверителност, цялостност, наличност и устойчивост на системите и услугите за тяхното обработване.

**(5)** Задълженията за опазване на личните данни по този Договор не се прилагат спрямо лични данни, които са поискани от компетентен държавен орган и за предоставянето на които е налице законово изискване.

**Прехвърляне на права и задължения**

**Чл. 33.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора (и по договорите за подизпълнение) могат да бъдат прехвърляни или залагани съгласно приложимото право.

**Изменения**

**Чл. 34.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл. 35. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 5 (пет) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

**1.** която е била в забава или друго неизпълнение преди настъпването на непреодолима сила;

**2.** която не е информирала другата Страна за настъпването на непреодолима сила; или

**3.** чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

**Нищожност на отделни клаузи**

**Чл. 36.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

**Уведомления**

**Чл. 37. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

**1.** За Възложителя:

Лице за контакт: ………………………………

Тел.: …………………, Факс: …………………, e-mail: ……………………………

Адрес за кореспонденция: …………………………………………..

**2.** За Изпълнителя:

Лице за контакт: ………………………………

Тел.: …………………, Факс: …………………, e-mail: ……………………………

Адрес за кореспонденция: …………………………………………..

**(3)** За дата на уведомлението се счита:

**1.** датата на предаването – при лично предаване на уведомлението;

**2.** датата на пощенското клеймо на обратната разписка – при изпращане по пощата;

**3.** датата на доставка, отбелязана върху куриерската разписка – при изпращане по куриер;

**4.** датата на приемането – при изпращане по факс;

**5.** датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правно-организационната форма, седалището, адреса на управление, предмета на дейност, срока на съществуване, органите на управление и представителство на Изпълнителя, същият се задължава да уведоми Възложителя за промяната в срок до 3 (три) дни от вписването ѝ в съответния регистър.

**Език**

**Чл. 38. (1)** Този Договор се сключва на български език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за Изпълнителя или негови представители или служители, са за сметка на Изпълнителя.

**Приложимо право**

**Чл. 39.** За неуредените в този Договор въпроси се прилагат разпоредбите на действащото българско законодателство.

**Разрешаване на спорове**

**Чл. 40.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът - ще се отнася за решаване от компетентния български съд.

**Екземпляри**

**Чл. 41.** Този Договор е изготвен и подписан в 3 (три) еднообразни екземпляра – два за Възложителя и един за Изпълнителя.

**Приложения:**

**Чл. 42.** Към този Договор се прилагат и са неразделна част от него следните приложения:

Приложение № 1 – Техническа спецификация по обособена позиция № …. ;

Приложение № 2 – Предложение за изпълнение на поръчката;

Приложение № 3 – Ценово предложение;

Приложение № 4 – Образец на типова заявка;

Приложение № 5 – Образец на приемо-предавателен протокол.

**ВЪЗЛОЖИТЕЛ: ИЗПЪЛНИТЕЛ:**

.......................... ............................

**Александър Ангелов**

*Административен ръководител*

..........................

**Ангелина Паунова**

*Главен счетоводител*

Приложение № 4 към договора

ТИПОВА ЗАЯВКА № \_\_\_\_\_\_\_\_/\_\_\_\_\_\_\_\_\_\_\_\_\_\_ г.

за закупуване на ……………………….. (*хартия /* *канцеларски материали / консумативи за офис техника) (попълва се вида на канцеларските материали/консумативи по съответната позиция, за които участникът е избран за изпълнител*)

|  |  |  |
| --- | --- | --- |
| № по ред | ВИД | КОЛИЧЕСТВО |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

ЗАЯВИЛ: РАЗРЕШИЛ:

.......................... ............................

Приложение № 5 към договора

ПРИЕМО-ПРЕДАВАТЕЛЕН ПРОТОКОЛ

Днес, …………………г., в гр. София, бул. ………………………… № ……,

…………………..………………………………………………. - представител на ………………………………………………………………………….…………

предаде на …………………………………………………………………… - представител на **възложителя**

долуописаните ……………………….. (*хартия /* *канцеларски материали / консумативи за офис техника) (попълва се вида на канцеларските материали / консумативи по съответната позиция, за които участникът е избран за изпълнител*):

|  |  |  |
| --- | --- | --- |
| № по ред | ВИД | КОЛИЧЕСТВО |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

ПРЕДАЛ: ПРИЕЛ:

.......................... ............................